Kraft Foods

Ła Kraft Foods Inc. ła xe stada na axienda ałimentar statunitense. Inte el 2012, drìoman a un spin-off de łe so propietà inte el Nord America, ła Kraft Foods ła ga ciapà el novo nome de Mondelez.


Storia
Ła Philip Morris, axienda produtora de tabaco (ancuo conosùa come Altria Group) ła gaveva acuistà inte el 1988 ła Kraft par 12,9 miliardi de dołari, fondendoła co n'altra susidiaria ałimentar, ła General Foods, acuistada inte el 1985. Inte el 2000 ła Philip Morris ga acuixìo ła Nabisco (azienda dolsiaria conosùa par el so biscoto Oreo) e ła ga fondesta co ła Kraft, mantegnendone parò l'autonomia.

Inte el 2011 Altria ga vendesto 280 miłion de asion Kraft traverso na oferta publega de vendita, trategnindo par sè na cuota societaria de l'88,1%. El 31 de xenaro 2007, dopo mexi de specułasion, ła conpagnia ła ga anuncià che i titołi in so poseso i sarìa stai cedùi ai asionisti de Altria el 30 de marso 2007. Atualmente ła socieàt no ła detien più nisun interese in Kraft Foods.

El 30 de novenbre 2007 ła multinasionałe nordamericana ła parfesiona l'acuixision de l'intièro setor biscoti del Grupo Danone, conprendente anca ła stòrega marca itałiana Saiwa. Dal 22 de setenbre 2008 el titoło asionario el fa parte de l'ìndexe Dow Jones Industrial Average.

A partir dal 2012 ła marca Kraft Foods, par ła divixion snack, ła resta ativa noma che par el Nord America. Inte el resto del mondo ła società ła ciapa el novo nome de Mondelēz International. Mondelēz el xe un nome de fantaxia che xoga col nome łatin mundus e col neołoxismo delēz, derivà de delicious, che in inglexo signifega łicaìso e, segondo łe intension de l’axienda,  el dovarìa sugerir ai consumadori l’idea de “mondo dełisioxo”.

Inte el marso del 2015 el fondo braxiłian 3G Capital acuista ła società, che se andarà a fonder co ła Heinz, che el steso fondo gaveva presedentemente acuistà col juto de ła Berkshire Hataway de Warren Buffet, ciapando ła denomenasion de Kraft Heinz Company.

 Operasion straordenarie 
Ła società, cuotada in borsa sol łistin NASDAQ, ła xe nasesto in do sucesivi pasagi:
- inte el 2012 drìo de na sision (ciamada anca col termeno tecnego meregan "split") se ga dividesto in Kraft e Mondelēz International (na multinasionałe che se ocuparà de vender snack e dolsi).
- inte el 2015 Kraft se unise co Heinz, daxendo vita al bomò conià schersoxamentee ma co granda verità da ła stanpa: "Maionexe e Ketchup finalmente insieme", infati łe do salse łe xe tra i prodoti pì conosùi da łe do axiende.

A coadiuvar sto ùltemo matrimonio afaristego xe stà l'investidor meregan Warren Buffett.

 Note 

Voxe corełade
 Kraft Dinner
 Vallè Italia

Altri projeti

Linganbi foresti


Categoria:Aziende alimentari